Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 298/12/5505	Liptovský Mikuláš, 11.7.2013
EEČ : 2-39-296-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.6.2012, spisová značka 1 Pv 298/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre skutok, že dňa 24. 05. 2012 v čase okolo 12.30 hod. v OD Tesco, Kamenné pole  447/2 v Liptovskom Mikuláši z palety  nachádzajúcej sa pri stroji na výkup zálohovaných obalov odcudzil  1 ks prázdnu pivovú prepravku v hodnote 3,32 Eur, ktorú následne  vložil do uvedeného stroja, pričom bol prichytený pracovníkom OD Tesco XXXXX, nar. 22. 04. 1973, ktorý paletu s prepravkami na uvedenom mieste predtým ponechal, čím spoločnosti TESCO STORES SR a. s., so sídlom XXXXX, Kamenné nám. 1/A, IČO: 31321828 spôsobil škodu vo výške 3,32 Eur, pričom tohto skutku sa dopustil napriek tomu, že dňa 19. 03. 2012 v čase o 15.30 hod. bol taktiež prichytený v OD Tesco, Kamenné pole  v Lipt. Mikuláši pri krádeži  tovaru, za čo bol v ten istý deň riešený hliadkou Obvodného oddelenia PZ v Lipt. Mikuláši pod. č. ORPZ-LM-OPP3-100-036/2012 za priestupok proti majetku podľa § 50 ods. 1 zák. č. 372/1990 Zb. o priestupkoch v blokovom konaní a blok na pokutu nezaplatenú na mieste č. AB 480618 vo výške 30,- Eur osobne prevzal, 

Uznesením prokurátora Okresnej prokuratúry XXXXX zo dňa 11.6.2012, spisová značka 1 Pv 298/12/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Dňa 11. 06. 2012   uznesením   1Pv 298/2012  prokurátor  podľa  § 216  ods. 1 Trestného poriadku podmienečne zastavil trestné stíhanie vedené proti XXXXX, nar. 21. 05. 1959,   stíhanému   pre   prečin krádeže podľa § 212 ods. 2 písm. f/ Tr. zákona a zároveň mu bola podľa § 216 ods. 2 Trestného poriadku určená skúšobná  doba  v  trvaní 12 mesiacov.  Uznesenie   nadobudlo  právoplatnosť dňa 19. 06. 2012. 
  	Vzhľadom na skutočnosť,  že skúšobná doba dňa 19. 06. 2013 uplynula,  vyžiadal som si na obvineného XXXXX  správu  o povesti  z miesta  jeho  trvalého bydliska, správu z Obvodného úradu v Lipt. Mikuláši  a odpis z registra trestov. Z týchto správ som zistil, že obvinený XXXXX  v registri   trestov   nemá  žiadny  údaj o tom, že by bol počas skúšobnej doby  podmienečného zastavenia  trestného stíhania  odsúdený. Zo správ z miesta trvalého bydliska  a z Obvodného úradu v Liptovskom Mikuláši  som zistil, že  nebol  priestupkovo riešený.  
Z týchto dôvodov  mám za to, že  obvinený XXXXX  sa  počas skúšobnej doby podmienečného zastavenia trestného stíhania osvedčil,  nakoľko viedol  v tejto dobe  riadny život. 
	Z uvedených dôvodov som rozhodol tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Stupka
prokurátor